Πλαγιά Χρυσοστόμου Ικαρίας

Η Πλαγιά είναι οικισμός της Ικαρίας και της Περιφερειακής Ενότητας Ικαρίας.Εγκυκλοπαίδεια Νέα Δομή. Αθήνα: Τεγόπουλος - Μανιατέας. 1996. σελ. 148, τομ. 28.

 Γεωγραφικά - ιστορικά στοιχεία 
Η Πλαγιά βρίσκεται προς τα ανατολικά παράλια του νησιούΕγκυκλοπαίδεια Πάπυρος Λαρούς Μπριτάννικα. 49. Εκδοτικός Οργανισμός Πάπυρος. 1996. σελ. 262., στις νοτιοδυτικές πλαγιές του βουνού Αθέρας σε υψόμετρο 204 μέτρα. Απέχει περίπου 16 χλμ. ΝΔ. από τον Άγιο Κήρυκο. Πρόκειται για αγροτικό οικισμό με πολύ πράσινο και  πολλά βοσκοτόπια. Το χωριό έχει μια πλατεία με δυο καφενεία και ένα μπαρ. Κάθε χρόνο διοργανώνεται στις 8 Σεπτεμβρίου πανηγύρι, στην πλατεία της εκκλησίας Γεννήσεως της Θεοτόκου, προστάτιδας του χωριού. Στην Πλαγιά διεξάγεται ο μεγαλύτερος αγώνας δρόμου του νησιού, το Ikaria Run.

Ως ξεχωριστός οικισμός αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να προσαρτάται στην τότε κοινότητα Μαγγανίτου. Το 1925 με το ΦΕΚ 54Α - 06/03/1925 αποσπάσθηκε από την κοινότητα Αγίου Κηρύκου και ορίστηκε έδρα της κοινότητας Χρυσοστόμου. Σύμφωνα με το Πρόγραμμα «Καλλικράτης» ανήκει στην κοινότητα Χρυσοστόμου που υπάγεται στη δημοτική ενότητα Αγίου Κηρύκου του Δήμου Ικαρίας ενώ σύμφωνα με την απογραφή του 2011 απογράφησαν 78 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10821 (σελ. 347 του pdf)

 Απογραφές πληθυσμού 
Απογραφή1951  1961  1971  1981199120012011Πληθυσμός2101351191249212178

 Εξωτερικοί σύνδεσμοι 

 Όρος Αθέρας και περιοχή Πλαγιάς Ικαρίας στον ιστότοπο ΦΙΛΟΤΗΣ

 Σημείωση 

Σε κοντινή σχετικά απόσταση, προς τα νοτιοδυτικά, αλλά στη δημοτική ενότητα Ευδήλου υπάρχει ο συνώνυμος οικισμός Πλαγιά.

 Παραπομπές 

Κατηγορία:Δήμος Ικαρίας